บาทเปิด30.96/98มีโอกาสอ่อนค่าหลุด31บาท
ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ 30.96/98 มีโอกาสอ่อนค่าหลุด 31 บาท/ดอลลาร์
26 ก.ย. 2555

ธนาคารซีไอเอ็มบี ไทย รายงาน เงินบาทเปิดตลาดเช้านี้ที่ 30.96/98 มีโอกาสอ่อนค่าหลุด 31 บาท/ดอลลาร์
นักบริหารเงินของธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.96/98 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 30.93/95 บาท/ดอลลาร์ เคลื่อนไหวในทิศทางเดียวกันกับค่าเงินในภูมิภาค
"เงินบาทขยับอ่อนค่าตามภูมิภาค ทั้งที่ยูโร/ดอลลาร์ไม่ได้ move มาก อาจจะมี demand ช่วงสิ้นเดือน" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 77.79/81 เยน/ดอลลาร์ ปรับตัวอ่อนค่าจากระดับ 77.73/76 เยน/ดอลลาร์ ส่วนเงินยูโรอยู่ที่ระดับ 1.2909/2913 ดอลลาร์/ยูโร ปรับตัวแข็งค่าจากระดับ 1.2902/2904 ดอลลาร์/ยูโร 
นักบริหารเงิน คาดว่า เงินบาทมีโอกาสปรับตัวอ่อนค่าหลุดระดับ 31.00 บาท/ดอลลาร์ ขึ้นอยู่กับทิศทางของค่าเงินยูโรเป็นสำคัญ โดยวันนี้ประเมินกรอบความเคลื่อนไหวของเงินบาทไว้ระหว่าง 30.90-31.05 บาท/ดอลลาร์